**Nr. 2316/ 04.02.2022**

**Comunicat de presă**

La nivelul Inspectoratului Teritorial de Muncă Mureș, în cursul lunii ianuarie 2022, au fost efectuate 58 de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate și fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 3 persoane care prestau activitate fără a avea încheiat contract individual de muncă, anterior începerii activității și 3 persoane care prestau munca nedeclarată. S-au aplicat sancțiuni contravenționale pentru 35 agenți economici, din care 5 agenți economici au fost sancționați pentru muncă nedeclarată. Cu ocazia acestor verificări inspectorii de muncă au aplicat 55 de sancţiuni contravenţionale, din care 26 avertismente şi 29 amenzi în cuantum de 372.500 lei și s-au dispus 152 de măsuri obligatorii, pentru deficienţele constatate.

La nivelul Inspectoratului Teritorial de Muncă Mureș, în cursul lunii ianuarie 2022, au fost efectuate un număr de 28 acțiuni de control în domeniul **securității și sănătății în muncă.**

Aspectele vizate de către inspectorii de muncă au fost respectarea legislației securității și sănătății în muncă. Cu ocazia acestor verificări inspectorii de muncă din cadrul Compartimentului Control Securitate şi Sănătate în Muncă au aplicat 29 sancţiuni contravenționale, dintre care 16 amenzi în valoare de 114.000 lei și 13 avertismente.

Principalele deficienţe constatate au fost: comunicare eveniment întârziată, necomunicare eveniment, lipsă examen medical, nu au fost stabilite pentru lucrători prin fișa postului atribuțiile și responsabilitățile în domeniul SSM, nu s- au desemnat lucrători care să aplice măsuri de prim ajutor, lipsă instruire, lipsă organizare activitate SSM, lipsă grup sanitar, lipsă triaj epidemiologic, lipsă documente împotriva exploziilor, comercializarea articolelor pirotehnice neconforme.

În cursul lunii ianuarie au fost comunicate 27 evenimente în care au fost implicați lucrători, dintre care 2 evenimente s-au soldat cu deces.

 Inspector șef

 Eva Man

Inspectoratul Teritorial de Muncă Mureș

Adela DURAC